ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतामध्ये सलग दुसऱ्या दिवशी 30 हजार कोविड रूग्णांची नोंद
कोविड-19 रूग्ण बरे होण्याच्या प्रमाणामध्ये गेल्या दीड महिन्यांपासून दररोज वाढ
नवी दिल्ली , 17 नोव्हेंबर 2020
गेल्या दोन दिवसांपासून भारतामध्ये दररोज जवळपास 30,000 कोरोना बाधित नवीन रूग्णांची नोंद होत आहे. गेल्या 24 तासांमध्ये कोरोनाचे नवीन 29,163 रूग्ण आढळले. गेल्या सलग दहा दिवसापासून देशामध्ये दररोज 50,000पेक्षा कमी कोरोनाचे रूग्ण नोंदवले जात आहेत.
नागरिक आता कोविड होऊ नये म्हणून काळजी घेत असून, योग्य वर्तन करीत असल्याचे दिसून येत आहे. यूरोप आणि अमेरिका या देशांमध्ये गेल्या काही दिवसांमध्ये कोविडच्या दैनंदिन रूग्णसंख्येत वाढ होताना दिसून येत आहे.
कोविड आजारातून बरे होण्याचे प्रमाण सातत्याने वाढत आहे. गेल्या 24 तासांमध्ये 40,791 कोरोनाचे रूग्ण बरे झाले. तर गेल्या 24 तासांमध्ये 29,163 जणांना कोविड झाल्याची नोंद आहे.
सरकारने संपूर्ण देशभर कोविड चाचण्या करण्याचे प्रमाण कायम ठेवले आहे. एका दिवसात देशामध्ये 12,65,907 जणांची कोरोना चाचणी करण्यात आली. त्यामुळे कोरोनाच्या एकूण रूग्णांच्या संख्येमध्ये 7.01टक्के घट झाल्याचे दिसून येत आहे.
देशामध्ये 4,53,401 कोविडचे सक्रिय रूग्ण आहेत. एकूण रूग्णांपैकी हे प्रमाण फक्त 5.11 टक्के आहे.
या आजारातून बरे झालेल्या रूग्णांची संख्या 82,90,370 आहे. रूग्ण बरे होण्याचे प्रमाण आता वाढले असून आज ते 93.42 टक्के झाले आहे.
गेल्या 24 तासांमध्ये कोरोनाची बाधा झालेल्या रूग्णांपैकी 72.87 टक्के रूग्ण 10 राज्ये आणि केंद्रशासित प्रदेशातले आहेत.
रूग्ण बरे होण्याचे प्रमाण केरळमध्ये सर्वाधिक असल्याचे दिसून आले आहे. केरळमधील 6,567 कोरोना रूग्ण आता पूर्ण बरे झाल्याची नोंद आहे. त्याखालोखाल पश्चिम बंगालमधील 4,376 कोरोनाचे रूग्ण बरे झाले आहेत. तर दिल्लीमधील 3,560 कोरोनाचे रूग्ण बरे झाले आहेत.
देशातल्या 10 राज्ये आणि केंद्रशासित प्रदेशांमध्ये नव्याने कोरोना झालेल्या रूग्णांचे प्रमाण 75.14 टक्के आहे.
दिल्लीमध्ये कालच्या एका दिवसामध्ये 3,797 नवीन लोकांना कोरोनाची लागण झाली आहे. त्याखालोखाल पश्चिम बंगालमध्ये 3,012 जणांना कोरोना झाला आहे. केरळमध्ये 2,710 जणांना कोरोना झाला.
गेल्या 24 तासांमध्ये दिल्लीमध्ये कोरोना झालेल्या 99 रूग्णांना प्राण गमवावे लागले. हे प्रमाण 22.76 टक्के आहे. तर महाराष्ट्रामध्ये 60 जणांचा आणि त्याखालोखाल पश्चिम बंगालमध्ये 53 जणांचा मृत्यू कोरोनामुळे झाला.
U.Ujgare/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
मुंबईचे नेहरु विज्ञान केंद्र मनवणार राष्ट्रीय तंत्रज्ञान दिवस
“इल्युमिनेटिंग इंडिया: 5000 इयर्स ऑफ सायन्स अँड इन्होवेशन” या विज्ञान प्रदर्शनाचे 11 ते 13 मे दरम्यान आयोजन
मुंबई, 10 मे 2018
समाजामध्ये विज्ञान आणि तंत्रज्ञान यांचा प्रसार करण्यासाठी मुंबईच्या नेहरु विज्ञान केंद्राच्या वतीने उद्या, 11 मे 2018 रोजी राष्ट्रीय तंत्रज्ञान दिवस साजरा करण्यात येत आहे.
यानिमित्त “इल्युमिनेटिंग इंडिया: 5000 इयर्स ऑफ सायन्स अँड इन्होवेशन” या प्रदर्शनाचे आयोजन केले आहे. विशेष म्हणजे लंडनच्या विज्ञान संग्रहालयाने हे प्रदर्शन तयार केले . भारत-ग्रेट ब्रिटन संयुक्त सांस्कृतिक वर्षात हा मोठा प्रकल्प राबवण्यात आला होता. आता हे प्रदर्शन पहिल्यांदाच मुंबईत भरवण्यात येणार आहे.
गेल्या महिन्यात राष्ट्रकुल परिषदेच्या वेळी पंतप्रधान नरेंद्र मोदी यांनी आपल्या युकेच्या दौऱ्यामध्ये 18 एप्रिल 2018 रोजी या प्रदर्शनाला भेट दिली होती.
मुंबईत वरळीच्या नेहरु विज्ञान केंद्रामध्ये 11 ते 13 मे 2018 या कालावधीत सकाळी 11.00 ते सायंकाळी 6.00 वाजेपर्यंत नागरिकांना हे प्रदर्शन पाहता येणार आहे.
B.Gokhale/S.Bedekar/P.Malandkar
(Visitor Counter : 93
पंतप्रधान कार्यालय
मालदीवच्या राष्ट्रपतींच्या भारत दौऱ्यादरम्यान पंतप्रधान नरेंद्र मोदी यांनी माध्यमांना दिलेले निवेदन
नवी दिल्ली, 2 ऑगस्ट 2022
महामहीम, माझे मित्र राष्ट्रपती सोलिह,
दोन्ही प्रतिनिधिमंडळांचे सदस्य,
माध्यमांचे प्रतिनिधी,
नमस्कार!
सर्वप्रथम, मी माझे मित्र राष्ट्रपती सोलिह आणि त्यांच्या प्रतिनिधीमंडळाचे भारतात स्वागत करतो. गेल्या काही वर्षांत भारत आणि मालदीव यांच्यातील मैत्रीपूर्ण संबंधांमध्ये नवा उत्साह आला आहे, आपल्यातील जवळीक वाढली आहे. महामारीमुळे आव्हाने निर्माण होऊनही आपले सहकार्य व्यापक भागीदारीमध्ये बदलत आहे.
मित्रांनो,
आज राष्ट्रपती सोलिह यांच्याबरोबर मी अनेक विषयांवर व्यापक चर्चा केली. आम्ही आमच्या द्विपक्षीय सहकार्याच्या सर्व पैलूंचा आढावा घेतला आणि महत्वपूर्ण प्रादेशिक आणि जागतिक मुद्द्यांवर विचार मांडले.
आता काही वेळापूर्वी आम्ही ग्रेटर माले कनेक्टिविटी प्रकल्पांच्या शुभारंभाचे स्वागत केले. हा मालदीवचा सर्वात मोठा पायाभूत विकास प्रकल्प ठरेल.
आम्ही आज ग्रेटर मालेमध्ये 4000 सामाजिक गृहनिर्माण युनिट्सच्या बांधकाम प्रकल्पांचाही आढावा घेतला. मला हे जाहीर करताना आनंद होत आहे की आम्ही या व्यतिरिक्त 2000 सामाजिक गृहनिर्माण युनिट्ससाठी देखील आर्थिक सहाय्य देऊ.
आम्ही 100 दशलक्ष डॉलर्सचे अतिरिक्त कर्ज प्रदान करण्याचा निर्णय घेतला आहे जेणेकरून सर्व प्रकल्प कालबद्ध रीतीने पूर्ण होऊ शकतील.
मित्रांनो,
हिंदी महासागरात आंतरराष्ट्रीय गुन्हेगारी, दहशतवाद आणि अंमली पदार्थांच्या तस्करीचा गंभीर धोका आहे. आणि म्हणूनच, संपूर्ण क्षेत्राच्या शांतता आणि स्थैर्यासाठी भारत आणि मालदीव यांच्यात संरक्षण आणि सुरक्षा क्षेत्रात निकटचा संपर्क आणि समन्वय आवश्यक आहे. या सर्व सामायिक आव्हानांविरुद्ध आम्ही आमचे सहकार्य वाढवले आहे. यामध्ये मालदीवच्या सुरक्षा अधिकार्यांसाठी क्षमता निर्मिती आणि प्रशिक्षण सहकार्य देखील समाविष्ट आहे.
मित्रांनो,
मालदीव सरकारने 2030 पर्यंत निव्वळ शून्य कार्बन उत्सर्जन करण्याचे लक्ष्य ठेवले आहे. या वचनबद्धतेबद्दल मी राष्ट्रपती सोलिह यांचे अभिनंदन करतो आणि हे उद्दिष्ट साध्य करण्यासाठी भारत मालदीवला सर्वतोपरी सहकार्य करेल अशी ग्वाही देतो. भारताने आंतरराष्ट्रीय स्तरावर एक जग, एक सूर्य, एक ग्रीडसाठी पुढाकार घेतला आहे आणि या अंतर्गत आपण मालदीवच्या साथीने प्रभावी पावले उचलू शकतो.
मित्रांनो,
आज भारत-मालदीव भागीदारी केवळ दोन्ही देशांच्या नागरिकांच्या हितासाठीच काम करत नाही, तर या क्षेत्रासाठी शांतता, स्थैर्य आणि समृद्धीचा स्त्रोत बनत आहे.
मालदीवच्या कोणत्याही गरजा किंवा संकटात मदतीसाठी प्रतिसाद देणारा भारत हा पहिला देश होता आणि यापुढेही राहील.
मी राष्ट्रपती सोलिह आणि त्यांच्या प्रतिनिधीमंडळाच्या सुखद भारत दौऱ्यासाठी शुभेच्छा देतो.
खूप खूप धन्यवाद.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
मॉरिशसमध्ये छत्रपती शिवाजी महाराजांचा पुतळा बसवल्याबद्दल पंतप्रधानांनी व्यक्त केला आनंद
मॉरिशसमध्ये छत्रपती शिवाजी महाराजांचा पुतळा बसवल्याबद्दल प्रत्येक भारतीयाच्या मनात असलेली अभिमानाची भावना पंतप्रधान नरेंद्र मोदी यांनी व्यक्त केली आहे.
महाराष्ट्राचे उपमुख्यमंत्री देवेंद्र फडणवीस यांच्या ट्विटला उत्तर देताना पंतप्रधानांनी आपल्या ट्विटसंदेशात म्हटले आहे:
"भारतीयांसाठी अभिमानाची बाब! छत्रपती शिवाजी महाराज यांचे विचार जागतिक पातळीवर पोहचत आहेत. पंतप्रधान @KumarJugnauth यांच्या स्वागतार्ह उपस्थितीने या कार्यक्रमाची शोभा आणखी वाढली आहे."
आरोग्य आणि कुटुंब कल्याण मंत्रालय
कोविड-19 लसीकरण अद्ययावत माहिती
राज्यें व केंद्रशासित प्रदेशांना लसींच्या 28.50 कोटींपेक्षा जास्त मात्रा वितरीत.
राज्ये व केंद्रशासित प्रदेशांकडे 2.87 कोटी लस मात्रा शिल्लक
नवी दिल्ली, 19 जून 2021
संपूर्ण देशभरात राबवण्यात येत असलेल्या लसीकरण कार्यक्रमाचा भाग म्हणून केंद्र सरकार राज्ये व केंद्रशासित प्रदेशांना विनामुल्य लसपुरवठा करत आहे. याशिवाय राज्ये व केंद्रशासित प्रदेशांना लसी थेट उपलब्ध व्हाव्यात म्हणूनही केंद्र सरकार प्रयत्न करत आहे. महामारीला आळा घालण्याच्या तसेच महामारीसंबधीत व्यवस्थापनाच्या दृष्टीकोनातून सर्वसमावेशक धोरणाचा निदानचाचण्या, संसर्गाचा माग काढणे, उपचार आणि कोविड-सुसंगत आचरण याशिवाय लसीकरण हा मुख्य आधार आहे.
कोविड लसीकरणाचे मुक्त आणि वेगवान फेज-3 धोरण 1 मे 2021 पासून सुरू झाले.
या धोरणानुसार प्रत्येक महिन्यात एकूण केंद्रीय औषध प्रयोगशाळेने मान्यता दिलेल्या कोणत्याही उत्पादकाच्या एकूण लसीच्या मात्रेपैकी निम्म्या मात्रा केंद्र सरकार घेईल. आधी प्रमाणेच राज्य सरकारांना विनामुल्य लस पुरवठा करण्यासाठी या लसींचा उपयोग होईल.
राज्ये व केंद्रशासित प्रदेशांना केंद्र सरकारकडून विनामूल्य तसेच थेट प्रकारे आतापर्यंत 28.50 कोटी  लसींच्या मात्रा विनामुल्य पुरवण्यात आल्या आहेत.
आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 25,63,28,045 मात्रा वापरल्या गेल्या आहेत.
2.87 कोटींहून जास्त म्हणजेच 2,87,71,085 कोविड लसींच्या मात्रा अजूनही राज्यांकडे वा केंद्रशासित प्रदेशांकडे वापरासाठी शिल्लक आहेत.
याशिवाय 52,26,460 पेक्षा जास्त लसींच्या मात्रा उपलब्ध होणार आहेत आणि पुढील तीन दिवसांमध्ये त्या राज्यांना तसेच केंद्रशासित प्रदेशांना वितरीत होतील.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
रस्ते वाहतूक आणि महामार्ग मंत्रालय
ई20 इंधनाच्या स्वीकारासाठी वाहतूक मंत्रालयाने जनतेकडून मागवल्या सूचना
नवी दिल्ली, 18 डिसेंबर 2020
ई20 इंधन म्हणजेच गॅसोलीनमध्ये 20% इथेनॉलच्या मिश्रणाचा वाहन इंधन म्हणून स्वीकार करण्यासाठी आणि या इंधनासाठी सामुहिक उत्सर्जन निकषांचा अंगीकार करण्यासाठी, रस्ते वाहतूक आणि महामार्ग मंत्रालयाने 11 डिसेंबर 2020 ला जीएसआर 757  हा अधिसूचना मसुदा प्रकाशित करून जनतेकडून सूचना मागवल्या आहेत. यामध्ये ई20 अनुरूप वाहनांच्या विकासाला सुविधा देण्यात आल्या आहेत. कार्बनडायऑक्साईड, हायड्रोकार्बन उत्सर्जन कमी करण्यासाठीही याची मदत होणार आहे. तेलआयातीवरचा खर्च कमी होण्यासाठी मदत होणार असून त्यातून परकीय चलनाची बचत होण्याबरोबरच उर्जा सुरक्षिततेला चालना मिळणार आहे.
गॅसोलीन आणि इथेनॉलच्या मिश्रणात इथेनॉलच्या टक्केवारीसाठी वाहनाची अनुरूपता, वाहन निर्मात्याकडून स्पष्ट करण्यात येणार असून वाहनावर स्पष्ट दिसेल अशा स्टिकरवर ते दर्शवण्यात येईल.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 234
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाकडून टायर्स, सुरक्षा काच, वाहनांगबाह्य साधने यांच्यासाठी सीएमव्हीआरअंतर्गत अधिसूचना प्रसिद्ध
रस्ते वाहतूक आणि महामार्ग मंत्रालयाने 20 जुलै 2020 रोजीच्या जीएसआर 457  नूसार, केंद्रीय मोटार वाहन नियम 1989 मध्ये पुढील दुरुस्त्या केल्या आहेत-
3.5 टन वजनाच्या वाहनांमध्ये टायर दाब निगराणी प्रणाली ची आवश्यकता. यामुळे टायरचा बदलता दाब गाडी धावतानाही चालकाच्या लक्षात येऊन रस्ते सुरक्षा वृद्धिंगत होईल.
टायर दुरुस्ती कीटची शिफारस करण्यात आली आहे : टायर  पंक्चर झाल्यास, दुरुस्ती कीटच्या सहाय्याने दुरुस्ती करता येईल.
टायर दुरुस्ती कीट आणि टीपीएमएस असलेल्या वाहनांना अतिरिक्त टायर्सची आवश्यकता भासणार नाही. आंतरराष्ट्रीय मानकांनूसार यामुळे इलेक्ट्रिक वाहनांसाठी लागणाऱ्या बॅटरी ठेवण्यास पुरेसी जागा उपलब्ध होईल.
सुरक्षा काचांना अनुरूप ग्लेजिंगचा वापरण्याचा पर्याय ठेवण्यात आला आहे. मात्र, याचे प्रमाण समोरच्या आणि मागच्या खिडक्यांसाठी  आणि बाजूच्या खिडक्यांसाठी  असे ठेवण्यात आले आहे.
याव्यतिरिक्त, सीएमवीआर अंतर्गत दुचाकी बाह्यप्रोजेक्शनच्या आवश्यकतेसाठी कोणतेही मानक नव्हते. आता, पादचारी तसेच वेगवान गाड्यांची धडक लागून अपंगत्व येण्याच्या प्रमाणात घट होण्यासाठी प्रमाणित करण्यात आले आहे. यातील मानक निर्धारणानुसार टेस्टींग डिव्हाईसच्या संपर्कात सर्व घटक असतील, जे विशिष्ट मापाचे आणि सॉफ्ट मटेरिअलपासून तयार केले असतील.
दुचाकीवर मागे बसलेल्या पिलियन रायडरला परवानगी देण्यात आली आहे. सामान ठेवण्याच्या जागेवर हलके वजन कंटेनर ठेवण्यास उत्पादक आणि चाचणी संस्थेकडून मान्यता मिळाल्यास ठेवण्यास मुभा आहे.
कृषी कामासाठी वापरल्या जाणाऱ्या ट्रॅक्टरसाठी यांत्रिक जोड  ऐच्छिक ठेवण्यात आले आहे.
रस्ते वाहतूक आणि महामार्ग मंत्रालय
देशातील राष्ट्रीय महामार्ग प्रकल्पांच्या प्रगतीचा नितीन गडकरी यांच्याकडून आढावा
(नवी दिल्ली, 11 जून 2018
केंद्रीय रस्ते वाहतूक आणि महामार्ग मंत्री नितीन गडकरी गोवा येथे आज व उद्या राष्ट्रीय महामार्ग प्रकल्पांच्या प्रगतीचा आढावा घेत आहेत. प्रकल्प संचालक, ठेकेदार, राज्य सरकारी अधिकारी आणि एनएचएआयच्या अधिकाऱ्यांबरोबर ते 700 हून अधिक प्रकल्पांचा आढावा घेणार आहेत. यापैकी 427 प्रकल्पांची अंमलबजावणी एनएचएआय अर्थात भारतीय राष्ट्रीय महामार्ग प्राधिकरणाकडून केली जात आहे. तर 369 प्रकल्पांची अंमलबजावणी रस्ते वाहतूक आणि महामार्ग मंत्रालय करत आहे.
2018 हे वर्ष मंत्रालयाने ‘बांधकाम वर्ष’ म्हणून घोषित केले आहे. आढावा घेतला जात असलेल्या 700 प्रकल्पांपैकी सुमारे 300 प्रकल्पांची मार्च 2019 पर्यंत पूर्ण करण्यासाठी निवड केली जाईल.
आढाव्यासाठी आज गोवा, मध्य प्रदेश, झारखंड, बिहार, उत्तर प्रदेश, उत्तराखंड, राजस्थान आणि पश्चिम बंगालमधील राष्ट्रीय महामार्ग प्रकल्प घेण्यात आले. 27 हजार किलोमीटरचे काम पूर्ण करण्याचे निर्देश गडकरी यांनी अधिकाऱ्यांना आणि ठेकेदारांना दिले आहे. मार्च 2015 पूर्वी त्यासाठी निविदा काढण्यात आल्या होत्या.
R.Tidke/S.Kulkarni/P.Kor
ग्राहक व्यवहार, अन्न आणि सार्वजनिक पुरवठा मंत्रालय
आवश्यक वस्तूंच्या किंमतीत वाढ
नवी दिल्ली, 9 जुलै 2019
गेल्या काही महिन्यात मागणी आणि पुरवठ्यातील तफावत, प्रतिकूल हवामानाच्या स्थितीमुळे उत्पादनात घट, वाहतुकीचा वाढता खर्च, साठवणूक सुविधांचा अभाव, साठेबाजी यांवरुन 22 आवश्यक वस्तूंच्या किमतीत वाढ झाली आहे. या किमती स्थिर ठेवण्यासाठी सरकारने वेळोवेळी अनेक उपाययोजना केल्या आहेत.
ग्राहक व्यवहार, अन्न आणि सार्वजनिक वितरण राज्यमंत्री रावसाहेब दानवे यांनी आज लोकसभेत ही माहिती दिली.
B.Gokhale/S.Kane/D.Rane
(Visitor Counter : 44
सांस्कृतिक मंत्रालय
केंद्रीय सांस्कृतिक मंत्रालय 15 आणि 16 फेब्रुवारीला ‘भारतातील वस्तुसंग्रहालये पुन्हा परिकल्पित करताना’ या विषयावरील अशा प्रकारच्या पहिल्याच जागतिक शिखर परिषदचे आयोजन करणार
नवी दिल्ली, 8 फेब्रुवारी 2022
केंद्रीय सांस्कृतिक मंत्रालय 15 आणि 16 फेब्रुवारीला ‘भरतातील वस्तुसंग्रहालये पुन्हा परिकल्पित करताना’ या विषयावरील अशा प्रकारच्या पहिल्याच जागतिक शिखर परिषदचे आयोजन करणार आहे.
भारताच्या स्वातंत्र्यप्राप्तीला 75 वर्षे पूर्ण आणि भारतीय जनतेचा वैभवशाली इतिहास यांचा उत्सव साजरा करण्यासाठी सुरु करण्यात आलेल्या अत्यंत महत्त्वाच्या स्वातंत्र्याच्या अमृत महोत्सवानिमित्त आयोजित कार्यक्रमांचा भाग म्हणून ही शिखर परिषद आयोजित करण्यात आली आहे.
या जागतिक शिखर परिषदेत या संदर्भातील सर्वोत्तम पद्धती आणि धोरणे यांच्याबाबत चर्चा करण्यासाठी देशातील तसेच परदेशातील वस्तुसंग्रहालय विकसनाच्या आणि व्यवस्थापनाच्या क्षेत्राशी संबंधित प्रमुख व्यक्ती, विषय तज्ञ आणि अभ्यासक एकत्र येणार आहेत.
25 हून अधिक वस्तुसंग्रहालय तज्ञ आणि वस्तूसंग्रहालयविषयक व्यावसायिक या परिषदेत वस्तुसंग्रहालयांसाठी प्राधान्यक्रमाच्या गोष्टी आणि पद्धतींची नव्याने परिकल्पना करतील. माहितीच्या या देवाणघेवाणीतून नव्या वस्तु संग्रहालयांची उभारणी, पुनर्बांधणी आराखड्याची जोपासना आणि सध्या कार्यरत असलेल्या संग्रहालयांमध्ये पुन्हा चैतन्य निर्माण करणे यासाठीचा मार्गदर्शक नकाशा तयार करण्यात येणार आहे.
अधिक तपशीलासाठी कृपया येथे क्लिक करा
केंद्रीय सांस्कृतिक मंत्री जी.किशन रेड्डी या शिखर परिषदेचे उद्घाटन करणार आहेत.
या ऑनलाईन शिखर परिषदेत चार विस्तृत संकल्पनांचा समावेश करण्यात येईल: वास्तुरचना आणि कार्यविषयक गरजा; व्यवस्थापन; संकलन  आणि शिक्षण तसेच प्रेक्षक सहभाग
उपरोल्लेखित दोन दिवशी ऑनलाईन पद्धतीने ही शिखर परिषद आयोजित करण्यात येईल आणि ती सर्व सर्वांसाठी खुली आहे.
या परिषदेत सहभागी होण्यासाठी कृपया या संकेतस्थळाचा वापर करा:
https://www.reimaginingmuseumsinindia.com/
अधिक तपशीलासाठी कृपया #MuseumsReimagined या हॅशटॅगचा मागोवा घ्याS.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
आरोग्य आणि कुटुंब कल्याण मंत्रालय
कोविड-19 संदर्भातील अद्ययावत माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत लसीच्या 148.67 कोटी मात्रा देण्यात आल्या.
भारतातील उपचाराधीन रुग्णांची सध्याची संख्या 2,85,401
उपचाराधीन रुग्णांचे प्रमाण एकूण कोरोनाबाधित रुग्णांपैकी 1% पेक्षा कमी, सध्या हे प्रमाण 0.81%
रुग्ण बरे होण्याचा दर सध्या 97.81%
गेल्या 24 तासात 19,206 कोरोना रुग्ण बरे झाल्यामुळे आतापर्यंत कोरोनामुक्त झालेल्यांची एकूण संख्या वाढून 3,43,41,009 वर पोहोचली
गेल्या 24 तासात 90,928 नवीन कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 68.53 कोटी चाचण्या घेण्यात आल्या
कोरोनाच्या ओमायक्रॉन प्रकाराची राज्यनिहाय स्थिती :
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
797
|
|
330
|
|
2
|
|
Delhi
|
|
465
|
|
57
|
|
3
|
|
Rajasthan
|
|
236
|
|
155
|
|
4
|
|
Kerala
|
|
234
|
|
58
|
|
5
|
|
Karnataka
|
|
226
|
|
25
|
|
6
|
|
Gujarat
|
|
204
|
|
112
|
|
7
|
|
Tamil Nadu
|
|
121
|
|
110
|
|
8
|
|
Telangana
|
|
94
|
|
37
|
|
9
|
|
Haryana
|
|
71
|
|
59
|
|
10
|
|
Odisha
|
|
60
|
|
5
|
|
11
|
|
Uttar Pradesh
|
|
31
|
|
6
|
|
12
|
|
Andhra Pradesh
|
|
28
|
|
6
|
|
13
|
|
West Bengal
|
|
20
|
|
4
|
|
14
|
|
Madhya Pradesh
|
|
9
|
|
9
|
|
15
|
|
Uttarakhand
|
|
8
|
|
5
|
|
16
|
|
Goa
|
|
5
|
|
4
|
|
17
|
|
Meghalaya
|
|
4
|
|
0
|
|
18
|
|
Chandigarh
|
|
3
|
|
3
|
|
19
|
|
Jammu and Kashmir
|
|
3
|
|
3
|
|
20
|
|
A&N Islands
|
|
2
|
|
0
|
|
21
|
|
Assam
|
|
2
|
|
0
|
|
22
|
|
Puducherry
|
|
2
|
|
2
|
|
23
|
|
Punjab
|
|
2
|
|
2
|
|
24
|
|
Himachal Pradesh
|
|
1
|
|
1
|
|
25
|
|
Ladakh
|
|
1
|
|
1
|
|
26
|
|
Manipur
|
|
1
|
|
1
|
|
|
|
Total
|
|
2,630
|
|
995
महिला आणि बालविकास मंत्रालय
मासिक पाळीच्या काळातील स्वच्छतेबद्दल जागरूकतेसाठी योजना
नवी दिल्ली, 29 जुलै 2022
आरोग्य आणि कुटुंब कल्याण मंत्रालय 2011 पासून 10-19 वयोगटातील किशोरवयीन मुलींमध्ये मासिक पाळीच्या काळात स्वच्छतेबद्दल जागरूकता निर्माण करण्यासाठी योजना राबवत आहे. राज्ये/केंद्रशासित प्रदेशांकडून प्राप्त झालेल्या प्रस्तावांवर आधारित राज्य कार्यक्रम अंमलबजावणी योजनेच्या  माध्यमातून राष्ट्रीय आरोग्य अभियानाद्वारे या योजनेला पाठबळ दिले जाते.  पौगंडावस्थेतील मुलींमध्ये मासिक पाळीच्या काळात करायच्या स्वच्छतेबाबत जागरूकता वाढवणे;  पौगंडावस्थेतील मुलींना उत्तम दर्जाच्या सॅनिटरी नॅपकिन्सची उपलब्धता आणि त्याचा वापर वाढवणे आणि  पर्यावरणस्नेही पद्धतीने सॅनिटरी नॅपकिन्सची सुरक्षित विल्हेवाट लावणे ही या योजनेची प्रमुख उद्दिष्टे आहेत. या योजनेंतर्गत, मान्यताप्राप्त सामाजिक आरोग्य कार्यकर्त्यांकडून  किशोरवयीन मुलींना सॅनिटरी नॅपकिनचे पाकीट 6 रुपये प्रति पाकीट या अनुदानित दराने उपलब्ध करून दिले जाते.
तसेच, सॅनिटरी नॅपकिन्स आणि चांगल्या दर्जाची औषधे परवडणाऱ्या किंमतीत उपलब्ध व्हावी हे सुनिश्चित करण्यासाठी , रसायने आणि खते मंत्रालयाच्या अंतर्गत असलेला औषोधोत्पादन विभाग प्रधानमंत्री भारतीय जनऔषधी योजनेची  अंमलबजावणी करत आहे,महिलांसाठी आरोग्य सुरक्षा सुनिश्चित करण्यासाठी हे एक महत्वाचे पाऊल आहे. या प्रकल्पांतर्गत,देशभरात स्थापन करण्यात आलेली 8700 हून अधिक जनऔषधी केंद्रे, जैव विघटनशील असलेले 'सुविधा' नावाचे ऑक्सो-बायोडिग्रेडेबल सॅनिटरी नॅपकिन केवळ 1/- रुपया प्रति पॅड दराने उपलब्ध करून देतात.
केंद्रीय महिला आणि बालविकास मंत्री स्मृती झुबिन इराणी यांनी आज लोकसभेत एका लेखी उत्तरात ही माहिती दिली.R.Aghor/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंतप्रधान कार्यालय
आशियाई क्रीडा स्पर्धेत बॅडमिंटन मध्ये पुरुषांच्या सांघिक प्रकारात रौप्य पदक जिंकल्याबद्दल पंतप्रधानांनी केले संघाचे अभिनंदन
आशियाई क्रीडा स्पर्धेत बॅडमिंटन मध्ये पुरुषांच्या सांघिक प्रकारात रौप्य पदक जिंकल्याबद्दल पंतप्रधानांनी, भारतीय पुरुष बॅडमिंटन संघाचे अभिनंदन केले आहे.
एक्स या समाज माध्यमावरील आपल्या टिप्पणीत पंतप्रधान म्हणतात:
"आशियाई क्रीडा स्पर्धेत रौप्य पदक जिंकणाऱ्या भारतीय पुरुष बॅडमिंटन संघाला माझा प्रणाम!
@srikidambi, @PRANNOYHSPRI, @lakshya_sen, @satwiksairaj, @Shettychirag04, @ManjunathMithun, @dhruvkapilaa, @SaiPratheek12, @arjunmr, @RohanKa43345391, यांचे अभिनंदन!
त्यांनी बजावलेली विलक्षण अशी सांघिक कामगिरी, दाखवलेले कौशल्य आणि निर्धारामुळे देशाचा मान वाढला आहे."
राष्ट्रपती कार्यालय
जर्मनीच्या चॅन्सेलरनी घेतली राष्ट्रतींची भेट
जर्मनीचे चॅन्सेलर ओलाफ शुल्झ यांनी आज राष्ट्रपती द्रौपदी मुर्मु यांची राष्ट्रपती भवनात भेट घेतली. पहिल्यांदाच जर्मनीचे चॅन्सेलर म्हणून भारताच्या भेटीवर आलेल्या शुल्झ यांचे राष्ट्रपतींनी स्वागत केले. भारत आणि जर्मनी यांच्यात अनेक वर्षांपासून घनिष्ठ संबंध असून हे संबंध सामायिक मूल्ये आणि उद्दिष्टे यांनी एकत्र गुंफलेले आहेत, असे राष्ट्रपतींनी शुल्झ यांचे स्वागत करताना सांगितले. आपल्या द्विपक्षीय संबंधांमध्ये विविध क्षेत्रांचा समावेश असून यातून अनेक वर्षांपासून जोपासलेल्या परस्पर विश्वासाचे प्रतिबिंब दिसून येते. अनेक दशकांपासून जर्मनी हा भारताचा युरोपमधील सर्वात मोठा व्यापारी भागीदार आहे तसेच सर्वात मोठ्या गुंतवणूकदारांपैकी एक आहे असे राष्ट्रपतींनी नमूद केले. त्याच प्रकारे जर्मनी भारताचा दुसऱ्या क्रमांकाचा सर्वात मोठा विकास सहकार्य भागीदार आहे आणि भारताच्या विकासाच्या प्रवासात अतिशय महत्त्वाची भूमिका बजावली आहे. अलीकडच्या काही वर्षात उच्च शिक्षण घेण्याची, विशेषतः विज्ञान आणि तंत्रज्ञान क्षेत्रातील शिक्षणाची इच्छा असलेले भारतीय विद्यार्थी आणि संशोधक यांच्यासाठी पसंतीचा देश म्हणून जर्मनीचा उदय झाला आहे. भारतावर अभ्यास करणाऱ्या अनेक भारत अभ्यासकांच्या प्रदीर्घ परंपरेमुळे भारत आणि जर्मनी यांच्यात अतिशय मजबूत सांस्कृतिक संबंध आहेत, असे त्यांनी सांगितले. भारत आणि जर्मनी यांची लोकशाही मूल्यांचे महत्त्व कायम राखणे, नियम आधारित आंतरराष्ट्रीय सीमा, बहुपक्षवाद त्याचबरोबर बहुपक्षवाद संस्थांमध्ये सुधारणा करणे यांसारखी सामाईक उद्दिष्टे आहेत. दोन सचेतन, बहुपक्षवादी लोकशाही देश म्हणून भारत आणि जर्मनी नव्या आणि उदयाला येणाऱ्या जागतिक आव्हानांचे निराकरण करू शकतील.
इलेक्ट्रॉनिक्स आणि माहिती तंत्रज्ञान मंत्रालय
सप्टेंबर महिन्यात आधारचा वापर करून झाले 25.25 कोटी ई-केवायसी व्यवहार; महिन्याभरात झाले 175 कोटींहून अधिक प्रमाणीकरण
महिन्याभरात झाले 21 कोटीहून अधिक आधार इनेबल्ड पेमेंट सिस्टीम व्यवहार
युआयडीएआयने सप्टेंबर महिन्यात नागरिकांच्या 1.62 कोटी आधार अपडेट विनंत्या यशस्वीरित्या केल्या पूर्ण
नागरिकांकडून आधारचा अवलंब आणि वापर सातत्याने वाढत असून राहणीमान सुलभतेसाठी आधार उपयुक्त ठरत असल्याचे यावरून दिसून येते. केवळ सप्टेंबर महिन्यात आधारद्वारे 25.25 कोटी ई-केवायसी व्यवहार करण्यात आले आहेत. ऑगस्टच्या तुलनेत या प्रकारच्या व्यवहारांमध्ये सुमारे 7.7% वाढ झाली आहे.
केवळ आधार धारकाच्या स्पष्ट संमतीने ई-केवायसी व्यवहार केला जातो, सोबतच केवायसीसाठी प्रत्यक्ष कागदपत्रे आणि वैयक्तिक पडताळणीची आवश्यकता राहत नाही.
आधार ई-केवायसी सेवा बँकिंग आणि बिगर बँकिंग वित्तीय सेवांमध्ये महत्त्वाची भूमिका बजावत आहे. सोबतच उत्तम आणि पारदर्शक ग्राहक सेवा प्रदान करत व्यवसाय करणे सुलभ बनवत आहे.
आत्तापर्यंत आधारद्वारे झालेल्या ई-केवायसी व्यवहारांची एकत्रित संख्या सप्टेंबर 2022 अखेर 1297.93 कोटी वर पोचली आहे.
त्याचप्रमाणे, आधार इनेबल्ड पेमेंट सिस्टम  ही पद्धत उत्पन्नाच्या पिरॅमिडच्या तळाला आर्थिक समावेशन सक्षम करणारी आहे.
आधार इनेबल्ड पेमेंट सिस्टम आणि मायक्रो एटीएमच्या नेटवर्कद्वारे सप्टेंबर 2022 अखेरपर्यंत एकत्रितरित्या, 1549.84 कोटी लास्ट माईल बँकिंग व्यवहार शक्य झाले आहेत. केवळ सप्टेंबर महिन्यात, संपूर्ण भारतात 21.03 कोटी आधार इनेबल्ड पेमेंट सिस्टमद्वारे व्यवहार करण्यात आले.
सप्टेंबर महिन्यात आधारद्वारे 175.41 कोटी प्रमाणीत व्यवहार केले गेले. यापैकी सर्वाधिक मासिक व्यवहार फिंगरप्रिंट बायोमेट्रिक प्रमाणीकरण, त्या खालोखाल लोकसंख्याशास्त्रीय प्रमाणीकरण आणि ओटीटी प्रमाणीकरण वापरून केले गेले.
आत्तापर्यंत, सप्टेंबरच्या अखेरीस एकत्रितरित्या 8250.36 कोटी प्रमाणीकरण व्यवहार पूर्ण झाले आहेत. हे आधारच्या प्रामाणिकतेचे दर्शक आहे.
भारतातील प्रौढ लोकसंख्येमध्ये आधारची संपृक्तता आली आहे. सप्टेंबर अखेरीस सर्व वयोगटांमध्ये आधारची संपृक्तता 93.92% होती.
सप्टेंबर महिन्यात नागरिकांनी 1.62 कोटी पेक्षा जास्त आधार यशस्वीरित्या अपडेट केले, ऑगस्ट महिन्यात 1.46 कोटी आधार अपडेट करण्यात आले होते.
एकत्रितपणे, आजपर्यंत  रहिवाशांच्या विनंतीनुसार 66.63 कोटी आधार क्रमांक यशस्वीरित्या अपडेट केले गेले आहेत.
या अद्ययावतीकरण विनंत्या लोकसंख्याशास्त्रीय तसेच बायोमेट्रिक अद्यतनांशी संबंधित असून दोन्ही प्रकारे प्रत्यक्ष आधार केंद्रांला भेट देऊन आणि ऑनलाइन आधार प्लॅटफॉर्म वापरून केलेल्या आहेत.
शेवटच्या माणसापर्यंत आधार सेवा पोहचवण्यासाठी आधार इनेबल्ड पेमेंट सिस्टम असो, ई-केवायसी असो, आधार सक्षम डीबीटी असो किंवा प्रमाणीकरण असो, पंतप्रधान नरेंद्र मोदी यांच्या डिजिटल इंडियाच्या मोहीमेला पाठिंबा देण्यात आधार उत्कृष्ट भूमिका बजावत आहे.
आधार ही सुशासनाची डिजिटल पायाभूत सुविधा, राहणीमानात सुलभता आणि व्यवसाय करण्याची सुलभता या दोन्हीसाठी एक उत्कृष्ट सुविधा आहे. डिजिटल ओळखपत्र केंद्र राज्यांमधील विविध मंत्रालये आणि विभागांना कार्यक्षमता, पारदर्शकता आणि लक्ष्यित लाभार्थींना कल्याणकारी सेवा प्रदान करण्यात मदत करत आहे.
आतापर्यंत, केंद्र आणि राज्य या दोन्ही सरकारांद्वारे चालवल्या जाणार्या देशातील सुमारे 1000 कल्याणकारी योजना आधार वापरासाठी अधिसूचित करण्यात आल्या आहेत.
जलशक्ती मंत्रालय
गांधी जयंती आणि स्वच्छ भारत दिनाच्या निमित्त, स्वच्छ गंगा राष्ट्रीय अभियानाच्या वतीने दिल्लीतील आयटीओ छठ घाट येथे स्वच्छता मोहीम
गांधी जयंती आणि स्वच्छ भारत दिनाच्या निमित्त, राष्ट्रीय स्वच्छ गंगा अभियानाचे  महासंचालक जी. अशोक कुमार यांच्या नेतृत्वाखाली दिल्लीतील आयटीओ छठ घाट येथे स्वच्छता मोहीम आज राबवण्यात आली. भागीदार असलेल्या स्वयंसेवी संस्था एनजीओज, डीजेबी, एमसीडी, विद्यार्थी. गंगा विचार मंच, स्वयंसेवकांच्या सहकार्याने ही मोहीम राबवण्यात आली. या मोहीमेदरम्यान, छठ घाट येथील संपूर्ण पट्टा स्वच्छ करण्यात आला. मोहीम सकाळी 7-30 वाजता सुरू झाली. ज्या स्वयंसेवी संस्थांनी या मोहीमेत सहभाग घेतला त्यामध्ये एसवायए, वाय एस एस, ट्री क्रेझ फाऊंडेशन, भारतीयम, एफओवाय, आरवायएफ, टाटा कन्सल्टिंग इंजिनिअर्स लिमिटेड, यूबीएसएस आदींचा समावेश होता. गांधी जयंती दिनी दरवर्षी स्वच्छता दिवस साजरा करण्यात येतो.
नमामि गंगा कार्यक्रमांतर्गत, फेब्रुवारी 2022 पासून दिल्लीतील यमुनेच्या तीरांवर नियमित स्वच्छता मोहिमा प्रत्येक महिन्याच्या चौथ्या शनिवारी आणि महिन्यातील एका महत्वाच्या दिवशी स्वयंसेवी संस्था आणि इतर भागधारकांच्या सहाय्याने राबवण्यात येतात.
एनएमसीजीचे महासंचालक अशोक कुमार यांनी माहिती दिली की, गंगेच्या तीरांवर गंगेची आरती मोठ्या प्रमाणावर आयोजित करण्याचा अर्थगंगा हा उपक्रमही हाती घेण्यात आला आहे. स्वच्छता दिनी, दिल्लीतील सूर घाट येथे संस्कार भारतीच्या सहाय्याने जय श्री यमुना आरती हा उपक्रमही एनएमसीजीतर्फे आयोजित करण्यात आला होता. गंगेच्या उपनद्या विशेषतः यमुना नदीचा कायापालट घडवण्याचा प्रमुख उद्देष्य नमामि गंगे प्रकल्पाचा आहे.